钦定古今图书集成/明伦汇编/氏族典/第326卷 > 《廖用贤尚友录》 > 游子远
## 钦定古今图书集成/明伦汇编/氏族典/第326卷 > 《廖用贤尚友录》 > 游子远

按《陕西通志》：“子远，冯翊人。仕刘曜，为光禄大夫，屡纳
忠谏。曜尝欲杀巴氐五十馀人，子远谏不听，幽之。巴
氐皆叛，应者三十馀万，关中大乱，城门尽闭。子远又
从狱表谏，曜怒甚，毁其表，叱左右速杀之。因刘雅等
解赦出，欲亲讨羌氐，子远又谏止，请兵五千平之，果
尽降。曜大悦，以子远为大司徒。”